**CONTRACT INDIVIDUAL DE MUNCĂ**

**AL JUCĂTORULUI DE FOTBAL**

|  |  |
| --- | --- |
| ***Nr. de înregistrare la club/data:*** |  |
| *Nr. de înregistrare la FMF/data:* |  |
| *Aprobat de către FMF:* |  |

**1. DISPOZIȚII INTRODUCTIVE**

**1.1** Prezentul contract a fost încheiat la data de \_\_\_\_\_ \_\_\_\_\_\_\_\_\_\_\_\_ 20\_\_\_\_, în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_, între:

***ANGAJATORUL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*** cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentat de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumit în continuare ***„CLUB”***,și

***ANGAJATUL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***, de cetățenie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat prin buletin de identitate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumit în continuare **„*JUCĂTOR”.***

**1.2** La încheierea/negocierea contractului a participat ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** în calitate de ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***

*(Notă: se indică numele, prenumele şi calitatea persoanei: părinte/tutore, agent de jucători)*

*SAU*

Prezentul Contract a fost încheiat fără participarea unui Agent de fotbal***.*** (*a se alege opțiunea)*

**1.3** Prezentul contract este însoțit de \_\_\_\_\_\_\_\_\_\_ anexe, care cuprind \_\_\_\_\_\_\_\_\_\_ pagini.

Dacă nu este aplicabil, prezentul punct nu se completează.

**2. DURATA**

**2.1** Părţile au convenit ca acest contract să fie valabil pe perioada de la \_\_\_\_ \_\_\_\_\_\_\_\_\_\_\_\_ 20\_\_\_ până la \_\_\_\_ \_\_\_\_\_\_\_\_\_\_\_\_ 20\_\_\_.

**2.2** Părţile pot, de comun acord, să prelungească prezentul contract sau să convină încetarea acestuia înainte de termen. Rezilierea unilaterală a contractului poate interveni numai în condiţiile stabilite de reglementările FIFA/UEFA/FMF.

**3. OBIECTUL CONTRACTULUI ȘI ÎNREGISTRAREA OBLIGATORIE**

**3.1** Contractul reglementează angajarea jucătorului de fotbal profesionist de către clubul de fotbal afiliat la FMF şi conţine clauze privind drepturile şi obligaţiile părţilor în cadrul activităţii fotbalistice.

**3.2** Contractul, precum și orice anexă sau acord adiţional la prezentul contract, se semnează de către părți și se supun înregistrării obligatorii la FMF într-un termen de 7 zile lucrătoare din data semnării acestora.

**3.3** Obligația de înregistrare potrivit pct. 3.2 se atribuie clubului. În cazul neonorării de club a obligației vizate, acțiunea de înregistrare la FMF poate fi exercitată de către jucător în termen de 7 zile lucrătoare de la data aflării despre faptul neînregistrării documentului respectiv.

**3.4** În cazul în care anexa sau acordul adițional la prezentul contract nu a fost înregistrate la FMF din vina clubului, jucătorul poate fi repus în termenul prevăzut de pct. 3.3 dacă demonstrează imposibilitatea înregistrării în termen a anexei sau acordului adițional la contract.

**4. LOCUL DE MUNCĂ/ACTIVITATE**

**4.1** Activitatea se desfășoară la sediul Clubului, inclusiv în alte locații stabilite conform calendarului competițional aprobat de FMF, precum și potrivit programelor de instruire și antrenament aprobate de către Club.

**5. FUNCȚIA/TIPUL ACTIVITĂŢII**

**5.1** Jucătorul deține funcţia de „FOTBALIST PROFESIONIST”, conform definiției date de statutele şi regulamentele FIFA/UEFA/FMF, în corespundere cu clasificatorul ocupațiilor din Republica Moldova.

**5.2** Prin drepturile şi obligaţiile corelative cărora le dă naştere, prezentul contract este guvernat de legislaţia muncii în vigoare, precum şi de statutele, codurile, regulamentele FIFA/UEFA/FMF.

**6. CONDIŢII DE MUNCĂ**

**6.1** Activitatea prestată se desfăşoară în condiţii normale de muncă. Facilitățile, utilajele şi echipamentele necesare sunt asigurate de Club, după cum este prevăzut în prezentul contract, precum şi în regulamentele FMF.

**7. DURATA MUNCII**

**7.1** Jucătorul este angajat pentru o normă întreagă de muncă, durata timpului de muncă fiind de 8 ore/zi.

**7.2** Părțile pot stabili și o altă repartizare zilnică a timpului de muncă, în corespundere cu prevederile Codului Muncii, în așa mod ca durata totală a timpului de muncă să nu depășească 40 ore/săptămână.

**7.3** Repartizarea programului de lucru se face după cum urmează: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**7.4** Programul de lucru se poate modifica prin acordul părților, precum și în condiţiile stabilite prin Regulamentul intern sau Contractul Colectiv de Muncă, dacă este aplicabil.

**8. CONCEDIUL DE ODIHNĂ ANUAL PLĂTIT**

**8.1** Jucătorul beneficiază de un concediu anual plătit de minim 28 zile calendaristice, în perioadele de intersezon și/sau în pauzele din campionat, conform calendarului competițional aprobat de FMF. Concediul poate fi fracționat în mai multe perioade, dintre care una trebuie să aibă cel puţin 14 zile calendaristice.

**9. REMUNERAREA MUNCII**

**9.1** Jucătorul beneficiază de un salariu de bază, brut, în mărime de \_\_\_\_\_\_\_\_\_\_\_\_\_\_\_\_\_\_\_\_\_\_lei.

*(Notă: salariul se stabilește în sumă fixă și nu poate fi mai mic decât cuantumul salariului mediu lunar pe economie, prognozat pentru anul în curs, aprobat de către Guvern)*

**9.2** Părțile au convenit asupra următoarelor beneficii, premii și sporuri la salariu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.3** În cazul în care pe parcursul executării prezentului contract Clubul va suferi un impact financiar din cauza unor schimbări majore ale veniturilor, inclusiv promovare sau retrogradare, părţile sunt în drept, prin acord comun, să modifice condiţiile financiare şi materiale ale prezentului contract. Indiferent de modificările operate la prezentul contract, mărimea salariului stabilit nu va fi mai mică decât cuantumul salariului mediu lunar pe economie, prognozat pentru anul în curs, aprobat de către Guvern.

**9.4.** Salariul se plăteşte de regulă la data de \_\_\_\_\_\_\_\_\_\_\_\_\_\_\_\_\_\_\_\_ a fiecărei luni, dar nu mai târziu de ultima zi a lunii pentru care a fost prestată munca de către Jucător.

**9.5** Clauze privind îndeplinirea obiectivului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.6** Jucătorul este de acord privind reținerea impozitelor, taxelor şi contribuţiilor din drepturile sale financiare contractuale cu transferarea acestora către bugetul de rigoare, în conformitate cu legislaţia în vigoare.

**10. SECURITATEA ŞI SĂNĂTATEA ÎN MUNCĂ**

**10.1** Clubul se obligă să garanteze JUCĂTORULUI condiţii optime pentru desfăşurarea activităţii sale şi să asigure următoarele:

1. echipament pentru antrenamente, meciuri şi reprezentare, precum şi materiale sportive conform Regulamentului intern al Cubului şi în baza normelor FMF;
2. amenajarea ergonomică a locurilor în care îşi desfăşoară activitatea Jucătorul, conform normelor şi regulamentelor FMF;
3. amenajarea corespunzătoare a facilităților: vestiare, băi, grupuri sanitare, grupuri de refacere/recuperare, săli de odihnă şi relaxare, săli de mese, etc.;
4. materiale igienico-sanitare necesare menţinerii curăţeniei şi igienei la locurile în care se desfăşoară antrenamentele, meciurile oficiale şi amicale;
5. alimentaţie specifică sportului de performanţă, în perioadele de cantonament, în vederea susţinerii eforturilor psiho-motrice ce implică fotbalul;
6. măsurile necesare pentru ca bazele sportive în care au loc pregătirea şi jocurile să prezinte condiţii de securitate deplină.

**11. DREPTURILE ŞI OBLIGAŢIILE PĂRŢILOR**

**11.1** Drepturile Clubului sunt cele prevăzute de Statutul, codurile şi regulamentele FIFA/UEFA/FMF, inclusiv de Codul Muncii al Republicii Moldova.

**11.2** La executarea prezentului Contract, Clubului i se atribuie următoarele obligații:

**a)** Să achite Jucătorului salariul, în mărimea și termenele stabilite mai sus, precum și să plătească acestuia alte drepturi salariale (premii, sporuri, indemnizațiia de efort, etc.) care sunt prevăzute în prezentul contract sau în Regulamentul intern al Clubului.

Toate drepturile salariale ale Jucătorului vor fi menținute și în perioada de tratament și recuperare în caz de accidentare a acestuia în procesul de antrenament si/sau în competiţie.

**b)** Să calculeze, să rețină şi să vireze contribuţiile sociale și medicale ce revin angajatului şi angajatorului către bugetele respective, precum şi celelalte impozite, taxe, comisioane prevăzute de legislaţia Republicii Moldova;

**c)** Să ramburseze Jucătorului, în baza documentelor justificative prezentate, sumele achitate de către acesta pentru acoperirea unor obligaţii aflate în sarcina Clubului;

**d)** Să încheie din contul său un contract de asigurare a Jucătorul aferent riscurilor de îmbolnăvire sau accidentare provenite din procesul de instruire, de antrenament si/sau în competiţii;

**e)** Să compenseze cheltuielile de tratament și recuperare, în caz de accidentare a Jucătorului în procesul de antrenament si/sau în competiţie;

**f)** Să asigure Jucătorului posibilitatea de a continua studiile în cadrul învăţământului obligatoriu sau facultativ, astfel încât, după retragerea din fotbal, să fie apt pentru activitate într-un alt domeniu;

**g)** Să asigure protecţia drepturilor Jucătorului la liberă exprimare şi nediscriminare;

**h)** Să programeze şi să trimită Jucătorul, de cel puţin două ori pe an, la control medico-sportiv pentru obţinerea vizei medicale necesare participării la competiţii, precum și la efectuarea semestrială a unui consult cardio-vascular la o unitate sanitară cu profil medico-sportiv;

**i)** Să asigure, prin personal medical specializat, asistenţa medicală în timpul instruirii, antrenamentelor şi competiţiilor oficiale sau amicale, precum şi acordarea primului ajutor Jucătorului în caz de accidentare;

**j)** Să pună la dispoziţia Jucătorului utilajele și echipamentele sportive necesare, inclusiv condiţiile şi facilităţile pentru instruire, antrenament și participare la competiţii şi refacere/recuperare la nivelul standardelor naţionale prevăzute în manualul naţional de licenţiere, în regulamentele FMF ori conform practicii comun acceptate;

**k)** Să respecte statutele și reglementările FIFA/UEFA/FMF, inclusiv deciziile CAS, FIFA, UEFA, FMF;

**l)** Să asigure în timpul activităţii fotbalistice jucătorul gratuit cu consultaţii medicale şi dentare periodice, precum şi tratamentul medical dentar efectuat de personal calificat;

**m)** Să ducă evidența şi să țină registrul privind accidentările (inclusiv cele care au survenit în timpul meciurilor la echipa naţională) respectînd în acelaşi timp confidenţialitatea datelor prelucrate;

**n)** Să repare prejudiciul material și moral cauzat Jucătorului în conformitate cu prevederile Codului Muncii al Republicii Moldova;

**11.3** Drepturile Jucătorului sunt cele prevăzute de Statutul, codurile şi regulamentele FIFA/UEFA/FMF, inclusiv de Codul Muncii al Republicii Moldova.

**11.4** La executarea prezentului Contract, Jucătorului i se atribuie următoarele obligații:

**a)** Să joace în toate meciurile pentru care a fost selecţionat, la capacitatea maximă a posibilităţilor sale, la nivelul cel mai înalt al pregătirii şi abilităţilor sale;

**b)** Să participe la antrenamente şi la procesul de instruire în conformitate cu dispoziţiile personalului tehnic al Clubului şi ale antrenorului principal;

**c)** Să menţină un mod de viaţă sănătos şi un standard ridicat al condiţiei sale fizice;

**d)** Să se conformeze şi să acţioneze în conformitate cu instrucţiunile date de oficialii Clubului;

**e)** Să participe la evenimentele sportive sau de altă natură, organizate de Club sau de partenerii acestuia;

**f)** Să se supună regulilor stabilite de Club, inclusiv Regulamentului intern, care trebuie să fie adus la cunoștința Jucătorului înainte de semnarea contractului;

**g)** Să adopte un comportament ce dă dovadă de sportivitate față de persoanele implicate în meciuri, instruiri, antrenamente, inclusiv să însuşească şi să respecte Legile Jocului şi să accepte deciziile luate de arbitrii de meci;

**h)** Să se abțină de la participarea în alte activități fotbalistice ori alte activităţi potenţial periculoase, care nu au fost aprobate în prealabil de Club şi care nu sunt acoperite de asigurarea încheiată de Club pentru Jucător;

**i)** Să aibă grijă de echipament, de instalaţiile şi facilităţile sportive care îi sunt puse la dispoziţie de Club şi, după caz, să le restituie după terminarea contractului. Jucătorul se obligă să folosească echipamentul, materialele, instalaţiile şi toate dotările specifice în care are loc procesul de instruire și antrenament, numai în scopul pentru care acestea sunt destinate şi să respecte toate instrucţiunile de folosire, scrise sau verbale, date de oficiali;

**j)** Să înștiințeze în termen rezonabil Clubul cu privire la orice caz de îmbolnăvire sau accidentare (cu excepţia urgenţelor medicale) şi să prezinte certificat medical asupra incapacităţii sale fizice. De asemenea, în caz de îmbolnăvire sau accidentare, Jucătorul va permite reprezentanților Clubului să efectueze o examinare a stării sale de sănătate. Dacă Jucătorul contestă opinia specialistului Clubului, el are dreptul la o a doua opinie a unui medic specialist independent. În cazul în care apare o divergență de opinii, Jucătorul şi Clubul convin să accepte o a treia opinie independentă care va avea caracter decisiv.

**k)** Să se supună cu regularitate examinărilor şi tratamentului medical, conform indicaţiilor date de medicul clubului;

**l)** Să se conformeze condiţiilor privind politica împotriva discriminării, astfel cum sunt ele stabilite de FMF, sindicatul jucătorilor ori cluburi;

**m)** Să nu discrediteze și să nu aducă prejudicii Clubului, sau fotbalului în general, prin comportamentul și declarațiile sale;

**n)** Să repare prejudiciul material cauzat angajatorului în conformitate cu prevederile Codului Muncii al Republicii Moldova;

**o)** Să nu participe la pariuri aranjate și/sau la manipularea rezultatului unui meci de fotbal sau a undei părți a acestuia, direct sau prin intermediul altor persoane, cu scopul de a obține bunuri, servicii, privilegii sau avantaje sub orice formă, care nu i se cuvin, pentru sine sau pentru o altă persoană;

**p)** Să anunțe imediat clubul și FMF privind cazurile care pun în pericol integritatea meciurilor, despre tentativa de manipulare a rezultatului unui meci sau a unei părți a acestuia, și tenatativa sau participarea la pariuri aranjate, despre tentativa sau săvârșirea de alte ilegalități în fotbal;

**q)** Să respecte statutele și reglementările FIFA/UEFA/FMF, inclusiv deciziile CAS, FIFA, UEFA, FMF.

**11.5** În procesul de realizare a prezenului contract Părțile se angajează să acţioneze împotriva rasismului şi a altor acte de discriminare în fotbal conform normelor stabilite de către FIFA, UEFA, FMF.

**12. DREPTURILE DE IMAGINE**

**12.1** Jucătorul este în drept să-şi exploateze de sine stătător dreptul de imagine, privit individual, cu condiția să nu prejudicieze interesele Clubului și partenerilor săi. Astfel, Jucătorul deţine dreptul propriu de imagine, de publicitate şi de televiziune la evenimentele la care poate participa în mod individual, fără a purta sigla şi echipamentul sportiv sau de reprezentare al Clubului.

**12.2.** Clubul deţine exclusivitatea dreptului asupra imaginii de grup a echipei, statică şi în mişcare, inclusiv a imaginii Jucătorului în echipament de joc, de antrenament şi de reprezentare, când participă la competiţii în numele Clubului sau la evenimentele organizate de către Club.

**13. TRANSFERUL JUCĂTORULUI**

**13.1** Jucătorul poate fi transferat temporar sau definitiv la un alt club, conform prevederilor regulamentelor FIFA/UEFA/FMF, în vigoare. În cazul transferului temporar, contractul individual de muncă se suspendă, iar în cazul transferului definitiv contractul se reziliază.

**14. DISCIPLINA**

**14.1** Normele de comportamentși regulile disciplinare se stabilesc de către Club prin intermediul Regulamentului intern.Regulamentul intern prevede răspunderea ce poate surveni pentru nerespectarea prevederilor regulamentului sau a prezentului contract, inclusiv sancțiunile corespunzătoare ce se aplică în cazul abaterilor disciplinare constatate, precum și și procedurile aplicabile. Jucătorul este obligat să respecte prevederile Regulamentului intern.

**14.2** Clubul este obligat să informeze Jucătorul, contra semnătură, privind prevederile Regulamentului intern și să explice regulile pe care le conține. În acest sens, Clubul va ține un registru privind informarea jucătorilor cu prevederile Regulamentului intern, care asigură evidența despre faptul că jucătorii au luat cunoștință, prin semnătură, cu Regulamentul.

**14.3** Clubul stabilește normele, regulile și procedurile disciplinare, inclusiv răspunderea și sancțiunile, în conformitate cu practica şi standardele obișnuite, pe niveluri competiționale sau/și potrivit cu reglementările FIFA/UEFA/FMF.

**14.4** Părțile pot stabili, de comun acord, penalități pentru neexecutarea sau executarea necorespunzătoare de către oricare parte a prevederilor prezentului contract.

**14.5** Abaterile disciplinare ale Jucătorului vor fi sancționate de către Club în funcție de gravitatea faptei, în concordanță cu prevederile Regulamentului intern, legislația națională și potrivit cu reglementările FMF în materie.

**14.6** Jucătorul are dreptul de a ataca decizia de sancționare şi de a fi însoțit sau reprezentat de un avocat sau de reprezentantul sindicatului jucătorilor.

**15. ANTI-DOPING**

**15.1** Părțile convin să se conformeze tuturor reglementărilor anti-doping stabilite de organismele sportive.

**15.2** Dopingul constă în folosirea substanţelor cuprinse în lista de interdicție, inclusiv în utilizarea metodelor de dopaj incluse în lista dată.

**15.3** Oricine administrează substanţe ilegale sau încurajează dopingul în oricare mod va fi deferit organului judiciar competent al FMF sau organizaţiilor internaţionale de profil, după caz.

**15.4** Clubul îşi rezervă dreptul de a lua orice măsură împotriva Jucătorului găsit vinovat de practici dopante, fiecare caz de dopaj fiind tratat în mod individual.

**16. SOLUȚIONAREA LITIGIILOR**

**16.1** Litigiile ce rezultă din neexecutarea sau executarea necorespunzătoare a obligațiilor asumate de părți prin prezentul contract se soluționează pe cale amiabilă.

**16.2** Dacă într-un termen de 7 zile lucrătoare de la momentul recepționării notificării privind faptul neexecutării sau executării necorespunzătoare a obligațiilor asumate de prezentul contract părțile nu au soluționat amiabil litigiul sau nu au luat măsuri în acest sens, atunci partea care pretinde că i s-a încălcat un drept se va adresa direct în instanța de judecată competentă a Republicii Moldova.

**16.3** Totodată, fără a aduce atingere dreptului Jucătorului sau Clubului de a solicita despăgubiri în fața unei instanțe de drept comun în cazul litigiilor de muncă, Comisia privind Statutul și Transferul Jucătorului FMF este competentă să se pronunțe asupra existenței sau inexistenței unei cauze juste în privința conflictelor iscate între Jucător și Club, potrivit prevederilor Regulamentului FMF privind Statutul și Transferul Jucătorilor.

**17. REGLEMENTĂRI APLICABILE**

**17.1** Reglementările fotbalistice aplicabile acestui contract sunt statutele, regulamentele, codurile FIFA/UEFA/FMF, inclusiv deciziile CAS, FIFA, UEFA, FMF, cărora părțile sunt obligate să se conformeze.

**17.2** Pentru relațiile de muncă ce apar între cluburi și jucători, legislația muncii este deopotrivă aplicabilă cu derogările impuse de reglementările stabilite de forurile fotbalistice menționate supra.

**18. CONTRACTE COLECTIVE DE MUNCĂ**

**18.1** Părțile se obligă să respecte condiţiile stabilite prin contractul colectiv de muncă, dacă acesta a fost încheiat potrivit prevederilor legislației în vigoare și este aplicabil.

**19. ÎNCETAREA CONTRACTULUI INDIVIDUAL DE MUNCĂ**

**19.1** Prezentul contract încetează numai după expirarea termenului pentru care a fost încheiat sau în baza acordului comun al părților, exprimat în scris, sub forma unui acord de reziliere.

**19.2** Încetarea contractului din voința uneia dintre părți poate interveni doar cu condiția existenței unei cauze juste/cauze juste sportive, după cum este definită de Regulamentul FMF privind statutul și transferul jucătorului, în strictă corespundere cu prevederile regulamentului prenotat.

**19.3** Prezentul contract va înceta de drept, în cazul în care Clubul:

a) își stopează activitatea fotbalistică;

b) este în proces de lichidare sau în proces de reorganizare prin fuziune (*contopire sau absorbție*) ori dezmembrare (*divizare sau separare*), în ambele cazuri fiind înființată o nouă persoană juridică ce nu mai desfășoară activitate fotbalistică;

c) este retrogradat într-o divizie valorică inferioară amatoare a Campionatului Național la Fotbal (Liga 2);

d) este exclus din Campionatul Național la Fotbal și/sau este exclus din rândul membrilor afiliați ai FMF.

**19.4** În cazurile prevăzute la art. 19.1, încetarea contractului individual de muncă va surveni:

a) la data notificării Jucătorului de către Club despre încetarea activității fotbalistice;

b) la data emiterii hotărârii de reorganizare a Clubului, de către organele sale de conducere, în condițiile stabilite de legislația națională privind modificarea actelor de constituire ale persoanelor juridice sau, după caz, la data emiterii hotărârii judecătorești privind reorganizarea prin divizare sau separare a Clubului;

c) la data emiterii hotărârii privind retrogradarea Clubului în divizie amatoare a Campionatului Național la Fotbal (Liga 2), de către organele abilitate ale FMF;

d) la data emiterii hotărârii privind excluderea Clubului din Campionatul Național la Fotbal sau din rândul membrilor afiliați la FMF, de către organele abilitate ale FMF.

**19.5** În caz de încetare a contractului, Clubul urmează să achite toate drepturile salariale datorate Jucătorului și/sau să execute toate obligațiile contractuale față de acesta, născute până la data încetării propriu zise.

**19.6** Jucătorul urmează să-și execute obligațiile contractuale față de Club până la data încetării contractului de muncă.

**19.7** În cazul în care, ulterior încetării contractului de muncă una din prăți va suporta prejudicii survenite în urma unor acțiuni și/sau inacțiuni ale celelilalte părți, care au fost săvârșite în perioada valabilității raporturilor de muncă, partea păgubită va fi îndreptățită să solicite despăgubirile de rigoare. Sarcina de a proba faptele din care reiese survenirea prejudiciilor, în aceste cazuri, va fi pusă pe seama părții solicitante, inclusiv sarcina de a demonstra mărimea prejudiciilor pentru care va cere despăgubiri.

**20. DISPOZIŢII FINALE**

**20.1** Prevederile prezentului contract sunt confidențiale, cu excepția celor privind data semnării şi perioada de valabilitate.

**20.2** Dacă acest contract este redactat şi într-o altă limbă decât cea de stat a Republicii Moldova, în caz de discrepanțe versiunea în limba de stat prevalează.

**20.3** Faptul că una sau mai multe clauze nu sunt valabile nu conduce la invalidarea celorlalte clauze ale contractului.

**20.4** Orice amendamente, la prezentul contract sunt valabile numai dacă sunt făcute în scris şi semnate de ambele părţi.

**20.5** Anexele la prezentul contract contract sau acordurile adiționale care vin să completeze sau să modifice prezentul contract, fac parte integrantă din acesta.

**20.6** Prezentul contract este semnat în 3 exemplare originale, care se înregistrează, prin grija Clubului, la FMF, unde se păstrează un exemplar în evidenţă. Celelalte două exemplare se distribuie Jucătorului şi Clubului.

**20.7** Interpretarea clauzelor contractuale fotbalistice este de competenţa organelor judiciare competente ale FMF. În caz de ambiguitate în ceea ce privește prevederile contractuale sau dezacordul între părți cu privire la interpretarea prevederilor contractuale, acestea se consideră a avea sensul definit în regulamentele și legislația aplicabilă relevantă, jurisprudența FMF, FIFA CAS, după caz, în contractele colective de muncă.

|  |  |
| --- | --- |
| **CLUBUL:** | **JUCĂTORUL:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *(numele, prenumele, funcția reprezentantului)* | *(numele, prenumele)* |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *(semnătura)* | *(semnătura)* |
|  |  |
|  | **PĂRINTE (TUTORE, AGENT)** |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | *(numele, prenumele)* |
|  |  |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | *(semnătura)* |